钦定古今图书集成/理学汇编/学行典/第122卷 > 冯从吾集 > 《池阳语录》
## 钦定古今图书集成/理学汇编/学行典/第122卷 > 冯从吾集 > 《池阳语录》

问：“人生所遇不齐，多不免动心，奈何？”先生曰：“人心本
自如太虚，一切穷通得丧、是非毁誉，真如寒暑风雨，
原与太虚本体无与。卑之存一徇世心不是，高之存
一愤世心尢不是？只平心易气，应之便合太虚之体，
随其所遇，便都是潇洒快乐境界。”先生又曰：“请问人
生所遇不齐，不知动心后能齐否？”曰：“不能。”先生曰：“既
不能，可见还多了个动心。倒不如只平心易气应之，
自家还讨个受用在。”